สุดจัด MINI MILLENNIUM AUTO เปิดตัว JCW GT LIMITED EDITION
MINI Millennium Autoผู้จำหน่ายรถยนต์ MINI อย่างเป็นทางการในประเทศไทย ภายใต้กลุ่มธุรกิจ มาสเตอร์ กรุ๊ป คอร์ปอเรชั่น (เอเชีย) ปลุกสัญชาตญาณนักแข่งในรถแฮตช์แบคสไตล์โกคาร์ท เปิดตัว MINI รุ่นพิเศษ JOHN COOPER WORKS GT LIMITED EDITION ราคา 3.41 ล้านบาท ฉลองความสำเร็จของ MINI 1275 GT ที่เคยคว้าแชมป์ในการแข่ง British Touring Car Championship ในอดีต พร้อมจัดงานเปิดตัว John Cooper Works Club Thailand อย่างเป็นทางการ ณ โชว์รูม MINI Millennium Auto สาขาเอกมัย แฟนพันธุ์แท้ ลูกค้า MINI ร่วมงานคับคั่งสมปราชญ์ โบสุวรรณ รองกรรมการผู้จัดการ บริษัท Millennium Auto Group กล่าวว่าMillennium Auto สั่งนำเข้า MINIรุ่นพิเศษ JOHN COOPER WORKS GT LIMITED EDITION ผลิตในจำกัดสำหรับออเดอร์ในประเทศไทย เพียง 20 คัน และมีจำหน่ายที่ MINI Millennium Auto เท่านั้น รับรองว่าถูกใจผู้ที่ชื่นชอบความแรงในสไตล์ มินิ อย่างแน่นอนMINI JOHN COOPER WORKS GT LIMITED EDITION เป็นการนำ MINI HATCH John Cooper Works มาตกแต่งเพิ่มความพิเศษ ด้านหน้า ดุดันด้วยโฉมตัวแข่งในอดีต จัดไฟสปอตไลต์บริเวณกระจังหน้า 4 ดวง สติกเกอร์ตัวแข่ง GT รอบคัน ติดตั้งสปอยเลอร์กันชนหน้า-หลัง ครีบรีดอากาศบนสปอยเลอร์หลัง ฝาถังน้ำมันแบบสปอร์ต พร้อมล้อแม็กซ์ขอบ 18 นิ้ว สีพิเศษMINI John Cooper Works เป็นรถแฮตช์แบคบ้าพลังที่มีกำลังเป็นรองแค่ MINI GP เท่านั้น เครื่องยนต์เบนซินเทอร์โบแถวเรียง 4 สูบ 2.0 ลิตร 231 แรงม้า ที่ 5200-6200 รอบ/นาที แรงบิด 320 นิวตันเมตร ที่ 1450-4800 รอบ/นาที เครื่องยนต์วางตามขวาง ส่งกำลังสู่ล้อคู่หน้า ผ่านเกียร์อัตโนมัติ Steptronic Sport 8 สปีด ตัวเลขสมรรถนะ อัตราเร่ง 0-100 กม./ชม. ใน 6.1 วินาที ความเร็วสูงสุด 246 กม./ชม. ห้องโดยสารมีการตกแต่งเพิ่มความสปอร์ต พวงมาลัย JCW หุ้มอัลคันทารา พร้อมแป้นเปลี่ยนเกียร์ Paddle Shift สติกเกอร์ GT LIMITED EDITION บริเวณแดชบอร์ดฝั่งผู้โดยสารMINI GT LIMITED EDITION สานต่อความแรงของตัวแข่งสุดคลาสสิก ผลิตจำกัดเพียง 20 คัน ราคา 3.41 ล้านบาท ขายเฉพาะที่MINI Millennium Auto เท่านั้น.อาคม รวมสุวรรณE-Mail chang.arcom@thairath.co.thFacebook https://www.facebook.com/chang.arcomhttps://www.facebook.com/ARCOM-CHANG-Thairath-Online-525369247505358/
MINI Millennium Auto เปิดตัว MINI รุ่นพิเศษ JCW GT LIMITED EDITION แค่ 20 คัน ราคา 3.41 ล้านบาท เฉพาะที่ MINI Millennium Auto 
มินิคูเปอร์,MINI JOHN COOPER WORKS GT EDITION,GT LIMITED EDITION,อาคม รวมสุวรรณ